Լիլիթ Տոնականյան

Լիլիթ Տոնականյան (), հայ նկարչուհի։

Կենսագրություն 
Լիլիթ Տոնականյանը ծնվել է Շիրակի մարզի Արթիկ քաղաքում։ Նկարել սկսել է  6 տարեկանից։ 2009 թվականին ավարտել է Արթիկի գեղարվեստի դպրոցը, 2016 թվականին՝ Երևանի գեղարվեստի պետական ակադեմիայի Գյումրու մասնաճյուղի գեղանկարչության բաժինը։ Ուսման տարիներին մասնակցել է բազմաթիվ ցուցահանդեսների և միջոցառումների։ 2014 թվականին մասնակցել է Իտալական «Benetton Imago Mundi» կազմակերպված ցուցահանդեսին, նույն թվականին՝ «Գարնան մոտիվներով» ցուցահանդեսին (Արթիկի մշակույթի տուն)։ Փանիկ գյուղի արվեստի դպրոցում դասավանդում է նկարչություն։ Ունեցել է անհատական ցուցահանդեսներ Երևանում, Գյումրիում և հայրենի Արթիկում։

2014 թվականին արժանացել է ՀՀ Շիրակի մարզպետարանի պատվոգրին՝ Շիրակի մարզի Թորոս գյուղում կազմակերպված «Մինասի գույներով» միջոցառմանը մասնակցության համար։ 2015 թվականին անհատական ցուցահանդեսներ է ունեցել ԵԳՊԱ Գյումրի («Աշնան գույներով»), 2015 թվականին Կալինինոյի, Տաշիրի, 2016 թվականին Դիլիջան և այլ քաղաքներում։  2016 թվականին անհատական ցուցահանդես է ունեցել Արթիկի Վարազ Սամուելյանի մշակույթի տանը։

Լիլիթ Տոնականյանի ստեղծագործություններում գերիշխում են ծաղիկներն ու շիրակյան բնությունը, նատյուրմորտներ, ունի նաև աբստրակտ ոճի գործեր։

Ցուցահանդեսներ 
 ԵԳՊԱ Գյումրի, «Ձմեռը մեր աչքերով» ցուցահանդես, 2013, (խմբակային),
Արթիկի մշակույթի տուն, 2013,
 Վարազ Սամուելյանի մշակույթի տուն, (անհատական), 2016,
 Գյումրու քաղաքապետարանի ցուցասրահ, (անհատական), 2021, 
 «Հափրուն ծաղիկների գունագեղ հմայքը», (անհատական), 2021։

Գրականություն 
 Armenia: Never-Never Land Contemporary Artists from Armenia, 2014.

Ծանոթագրություններ

Արտաքին հղումներ 
 Լիլիթ Տոնականյան․ «Նկարչի աչքը տեսնում և զգում է այն, ինչ ուրիշի համար կարող է սովորական թվալ»․ հարցազրույց ։
 Ծաղիկների նկարչուհու հաջողությունները Արթիկից մինչեւ Էստոնիա

Հայ նկարչուհիներ